Þorsteinn Már kynnti Kristján Þór fyrir Namibíumönnunum sem „ sinn mann “ Kristján Þór Júlíusson , þáverandi heilbrigðisráðherra , kom inn á fund sem þremenningarnir frá Namibíu , James , Tamson og Sacky , sátu með Þorsteini Má Baldvinssyni í höfuðstöðvum Samherja í Katrínartúni árið 2014 . Erindi Kristjáns Þórs á fundinn var óljóst . Maður SamherjaJóhannes Stefánsson segir að Þorsteinn Már hafi kynnt Kristján Þór Júlíusson fyrir Namibíumönnunum sem sinn mann . Hér eru þeir Kristján Þór , Þorsteinn Már og Kristján Vilhelmsson við úthlutun úr Samherjasjóðnum árið 2017 . Mynd : b'Thorhallur Jonsson' Kristján Þór Júlíusson , þáverandi heilbrigðisráðherra og núverandi sjávarútvegsráðherra , kom inn á fund með þremenningunum frá Namibíu sem unnu að því gegn mútugreiðslum að útvega Samherja kvóta í landinu . Fundurinn var haldinn í höfuðstöðvum Samherja í turninum í Borgartúni í Reykjavík í ágúst árið 2014 og kynnti Þorsteinn Már Baldvinsson , forstjóri Samherja , Kristján Þór sem „ sinn mann “ í ríkisstjórninni . Þetta segir Jóhannes Stefánsson , fyrrverandi framkvæmdastjóri útgerðar Samherja í Namibíu , sem er uppljóstrari í Namibíumálinu sem Wikileaks , Kveikur , Stundin og Al Jazeera greina frá í samstarfi . „ Allir voru þremenningarnir því tengdir ríkisvaldinu í Namibíu og valdaflokknum SWAPO sem Samherji reiddi sig á til að fá kvóta í landinu . Þremenningarnir eru þrír af þeim aðilum sem Samherji hefur greitt mútur til að tryggja útgerðarfélaginu hestamakrílskvóta í Namibíu . Á fundinum var Sacky Shangala , sem er núverandi dómsmálaráðherra í Namibíu , að kynna samstarf Namibíu og Angóla fyrir Þorsteini Má , en á grundvelli þess þá var hægt að misnota alþjóðasamning milli landanna tveggja til að útvega Samherja makrílkvóta . Svarar ekki af hverju hann var á skrifstofu Samherja Spurningar Stundarinnar og svör Kristjáns Þórs Júlíussonar 1 . Af hverju komstu til þessa fundar ? Hvert var erindi þitt ? Bað Þorsteinn Már þig að koma á fundinn , þú hefur áður lýst vinasambandi ykkar opinberlega ? Svar : Ég hef ekki setið fund með þessum mönnum um starfsemi Samherja enda á ég ekkert erindi á slíkan fund þar sem ég hef ekki haft afskipti af þeirri starfsemi síðan ég sat þar í stjórn fyrir 19 árum síðan . Ég get ekki útilokað að hafa rekist á og heilsað umræddum mönnum ef við höfum verið staddir þarna á sama tíma fyrir rúmum fimm árum . 2 . Vissir þú hvaða menn , aðilar , þetta voru sem sátu fundinn , hvert samband þeirra við Þorstein Má Baldvinsson og Samherja var og er ? Svar : Ég þekki ekki þessa aðila sem spurt er um . Þá þekki ég ekki tengsl Samherja eða forsvarsmanna fyrirtækisins við umrædda menn enda hef ég ekki haft nein afskipti af starfsemi Samherja síðan ég sat þar í stjórn fyrir 19 árum síðan . 3 . Hvernig kynnti Þorsteinn Már þig fyrir þeim aðilum sem sátu fundinn ? Af hverju þeir voru að funda með Þorsteini Má ? Svar : Ég minnist þess ekki að Þorsteinn Már hafi kynnt mig fyrir umræddum mönnum . Ítreka að ég þekki ekki tengsl Samherja eða forsvarsmanna fyrirtækisins við umrædda menn enda hef ég ekki haft nein afskipti af starfsemi Samherja síðan ég sat þar í stjórn fyrir 19 árum síðan . 4 . Hvað fór fram á fundinum , það er að segja hvað fór fram á þeim hluta fundarins sem þú tókst þátt í ? Getur þú rakið aðkomu þína að fundinum , eftir besta minni auðvitað ? Svar : Ég ítreka að ég hef ekki setið fund með þessum mönnum um starfsemi Samherja enda hef ég ekki haft nein afskipti af þeirri starfsemi síðan ég sat þar í stjórn fyrir 19 árum síðan . 5 . Áttuð þið Þorsteinn Már í einhverjum samskiptum um fundinn og efni hans eftir að veru þinni á fundinum lauk ? Hvað sagði Þorsteinn Már þér um þennan fund , þið hljótið að hafa rætt hann eftir á ? Veistu hver tilgangur hans var ? Svar : Ég ítreka að ég hef ekki setið fund með þessum mönnum um starfsemi Samherja enda hef ég ekki haft nein afskipti af þeirri starfsemi síðan ég sat þar í stjórn fyrir 19 árum síðan . 6 . Heimildir innan úr Samherja herma að þú hafir verið tíður gestur á skrifstofum Samherja á þessum tíma . Af hverju heimsækir þú skrifstofur Samherja með reglulegu millibili og hafa þær heimsóknir þínar haldið áfram eftir að þú varðst sjávarútvegsráðherra ? Svar : Ég hef ekki komið á skrifstofu Samherja sem spurt er um eftir að ég tók við embætti sjávarútvegs - og landbúnaðarráðherra . Þá er rangt að ég hafi verið eða sé þar tíður gestur eða komi þangað með reglulegu millibili . Kristján útilokar ekki að hafa hitt þremenningana Kristján Þór Júlíusson neitar því ekki að hafa hitt Namibíumennina við þessar aðstæður en undirstrikar að hann hafi ekki verið formlegur þátttakandi á fundinum . „ Ég hef ekki setið fund með þessum mönnum um starfsemi Samherja enda á ég ekkert erindi á slíkan fund þar sem ég hef ekki haft afskipti af þeirri starfsemi síðan ég sat þar í stjórn fyrir 19 árum síðan . Ég get ekki útilokað að hafa rekist á og heilsað umræddum mönnum ef við höfum verið staddir þarna á sama tíma fyrir rúmum fimm árum . “ Kristján Þór veitir að öðru leyti ekki ítarleg svör við spurningum Stundarinnar , meðal annars þeirri spurningu af hverju hann var á skrifstofum Samherja á þessum tíma . „ Ég get ekki útilokað að hafa rekist á og heilsað umræddum mönnum “ Þorsteinn Már kom með lausnina Á fundi í sömu heimsókn Namibíumannanna til Íslands kom Þorsteinn Már með lausn á því hvernig hægt væri að greiða fyrir þjónustu Namibíumannanna utan Namibíu , segir Jóhannes . Jóhannes segir að á umræddum fundi þar sem þessi lausn var rædd hafi James Hatuikulipi verið sá eini af þremenningunum sem var viðstaddur . Sacky Shangala og Fitty Tamson Hatuikulipi biðu fyrir utan skrifstofu Samherja í Borgartúni á meðan Þorsteinn Már og James Hatuikulipi ræddu málið á fundi , sem Jóhannes sat einnig . Samherjaforstjórinn sagði þá , samkvæmt því sem Jóhannes segir , að hægt væri að greiða þeim frá dótturfélagi Samherja á Kýpur , Esju Seafood Limited , og til félagsins Tundavala Investment í Dubai sem James er skráður eigandi að . Kristján Þór og þremenningarnir Telur heimsóknina hafa verið skipulagða Skráðu þig inn til að lesa Þú færð 4 greinar fríar í mánuði . Stjórnarmenn Samherja þöglir um vitneskju sína um mútugreiðslur Forstjóri Samherja hafnar mútugreiðslum en útskýrir ekki orð sín .